RAPPORT TAL-KUMMISSJONI IS-SEBA' RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2013) /* COM/2014/0738 final */





WERREJ 1........... INTRODUZZJONI...................................................................................................... 1 2........... VALUTAZZJONI ĠENERALI TAL-IMPLIMENTAZZJONI TAL-FES............... 1 2.1........ Implimentazzjoni finanzjarja tal-FES mill-Istati Membri............................................. 1 2.2........ L-oqsma ta' intervent ewlenin għall-FES...................................................................... 3 2.3........ Evoluzzjoni għal kull assi ta’ prijorità........................................................................... 3 2.4........ L-implimentazzjoni tal-baġit mill-Kummissjoni............................................................ 4 2.5........ L-użu ta' assistenza teknika mill-Istati Membri............................................................ 5 2.6........ L-użu ta' assistenza teknika mill-Kummissjoni............................................................. 5 2.6.1..... Informatika................................................................................................................... 5 2.6.2..... L-Unità ta’ Appoġġ għan-Netwerk Ewropew dwar iż-Żoni tas-Sajd.......................... 5 2.6.3..... Studji............................................................................................................................ 5 2.6.4..... Persunal mhux permanenti............................................................................................ 5 2.7........ Koordinazzjoni tal-FES mal-Fondi Strutturali u l-Fond Agrikolu Ewropew għall-Iżvilupp Rurali (FAEŻR)...................................................................................................................................... 6 2.8........ Xogħol preparatorju għall-perjodu ta' programmazzjoni 2014-2020: il-Fond Ewropew għall-Affarijiet Marittimi u s-Sajd......................................................................................................... 6 3........... VALUTAZZJONI TAL-IMPLIMENTAZZJONI TA' KULL ASSI TAL-FES........ 6 3.1........ Assi 1............................................................................................................................ 6 3.1.1..... Il-prestazzjoni ekonomika tal-flotta tas-sajd tal-UE fl-2012 (ibbażata fuq ir-Rapport Ekonomiku Annwali 2014 – dejta 2012)......................................................................................... 6 3.1.2..... Twaqqif għal kollox tal-operazzjonijiet tas-sajd........................................................... 6 3.1.3..... Twaqqif temporanju tal-operazzjonijiet tas-sajd........................................................... 7 3.1.4..... Investimenti abbord bastimenti tas-sajd u selettività.................................................... 7 3.1.5..... Kumpens soċjoekonomiku għall-ġestjoni tal-flotta tas-sajd......................................... 7 3.2........ Assi 2............................................................................................................................ 7 3.2.1..... Sajd Intern.................................................................................................................... 7 3.2.2..... Akkwakultura............................................................................................................... 7 3.2.3..... Proċessar....................................................................................................................... 8 3.3........ Assi 3............................................................................................................................ 9 3.3.1..... Portijiet tas-sajd, siti tal-iżbark u postijiet ta' kenn....................................................... 9 3.3.2..... Żvilupp ta’ swieq ġodda u kampanji promozzjonali..................................................... 9 3.3.3..... Operazzjonijiet Pilota.................................................................................................... 9 3.4........ Assi 4............................................................................................................................ 9 4........... L-ewwel sett ta' konklużjonijiet operazzjonali dwar il-FES għall-perjodu 2007-2013 10 RAPPORT TAL-KUMMISSJONI IS-SEBA' RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2013) 1. INTRODUZZJONI F'konformità mal-Artikolu 68 tar-Regolament tal-Fond Ewropew tas-Sajd (FES)[1], sal-31 ta' Diċembru kull sena l-Kummissjoni għandha tibgħat lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni rapport dwar kif il-FES qed jiġi implimentat. Ir-rapport hu bbażat fuq eżami u valutazzjoni mill-Kummissjoni tar-rapporti annwali tal-Istati Membri u fuq kwalunkwe informazzjoni oħra disponibbli. Dan jinkludi analiżi tal-implimentazzjoni ta' xi miżuri ewlenin tal-FES. Id-dokument ta’ ħidma tal-Persunal tal-Kummissjoni li jakkumpanjah jinkludi sommarju tal-implimentazzjoni tal-FES f'kull Stat Membru kif ukoll ħames tabelli b'informazzjoni dettaljata dwar l-eżekuzzjoni finanzjarja[2]. Skont ir-Regolament, dan jipprovdi wkoll sommarju dwar l-awditi rigward is-sistemi ta’ ġestjoni u kontroll imwaqqfa mill-Istati Membri li huma mwettqa f'isem il-Kummissjoni u sommarju tal-eżitu tal-awditjar dwar l-assistenza tal-FES imwettqa mill-Istati Membri, bil-korrezzjonijiet finanzjarji li jkunu saru murija fejn hu xieraq. Dan ir-rapport jippreżenta valutazzjoni ġenerali tal-implimentazzjoni tal-FES mill-Istati Membri u mill-Kummissjoni matul l-2013, li hi l-aħħar sena tal-programmazzjoni. F'ċerta każijiet, id-dejta pprovduta mill-Istati Membri kienet biżżejjed għal analiżi aktar estensiva sal-31 ta' Mejju 2014, u b'hekk tipprovdi stampa aktar komprensiva tal-implimentazzjoni attwali tal-FES anqas minn sentejn qabel l-iskadenza tal-implimentazzjoni tal-FES fil-prattika (31 ta' Diċembru 2015). 2. VALUTAZZJONI ĠENERALI TAL-IMPLIMENTAZZJONI TAL-FES 2.1. Implimentazzjoni finanzjarja tal-FES mill-Istati Membri Il-pagamenti interim iċċertifikati mibgħuta mill-Istati Membri fl-2013 kienu jammontaw għal EUR 544 miljun, ikkomparati ma' EUR 589 miljun fl-2012. Sal-31 ta' Mejju 2014, l-impenji tal-FES kienu jammontaw għal EUR 3 413 biljun. Dan jirrapreżenta żieda ta' 18 % fuq il-31 ta' Mejju 2013 (EUR 515 miljun f'sena). Il-kontribuzzjoni nazzjonali pubblika sal-31 ta' Mejju 2014 kienet ta' EUR 2,088 biljun, li jirrappreżentaw żieda ta' EUR 360 miljun fuq il-31 ta' Mejju 2013 (+21 %). Dawn il-figuri juru aċċellerazzjoni sinjifikanti ta' impenji nazzjonali fuq l-aħħar tnax-il xahar, li jindika li l-Istati Membri bdew jegħlbu d-diffikultajiet maħluqa mill-perjodu ta' konsolidazzjoni fiskali. Fuq l-istess perjodu, kontribuzzjonijiet privati lill-miżuri appoġġjati mill-FES ammontaw għal EUR 2 497 biljun. Il-kontribuzzjonijiet privati jinsabu prinċiparjament fl-ipproċessar (42.67 %), akkwakultura (23.25 %) u investimenti abbord (9.68 %). Flimkien, dawn il-miżuri jammontaw għal 75 % tal-finanzjament privat totali. B'kollox, l-investimenti fis-settur tas-sajd u l-akkwakultura għall-perjodu mill-1 ta' Jannar 2007 sal-31 ta' Mejju 2014 ammontaw għal EUR 8 biljun: 42.67 % mill-FES, 26.11 % mill-kontribuzzjonijiet pubbliċi nazzjonali u 31.22 % mill-finazjament privat. F'termini tal-effett ta' lieva, kull ewro ta' appoġġ impenjat tal-FES jiġġenera EUR 1.34 ta' appoġġ nazzjonali impenjat, EUR 0.732 ta' finanzjament privat u EUR 0.612 ta' kontribuzzjoni pubblika nazzjonali[3]. Ir-regoli li għandhom x'jaqsmu mal-intensità tal-għajnuna u kofinanzjament jiddeterminaw l-effett ta' lieva fil-biċċa l-kbira, imma mhux kompletament. Pereżempju, ir-rati tal-intensità tal-għajnuna u l-kofinanzjament huma l-istess għall-akwalkultura, l-ipproċessar u l-kummerċjalizzazzjoni; u anke jekk il-kontribuzzjoni pubblika nazzjonali hija simili, il-kontribuzzjonijiet privati huma ħafna aktar ogħla fl-ipproċessar. Din it-tabella ta' hawn taħt turi l-effetti ta' lieva għal kull assi u l-kategoriji ta' miżuri: Miżuri || Effett ta' lieva ta' EUR 1 f': Total (pubbliku + privat) finanzjament nazzjonali (EUR) || Finanzjament pubbliku nazzjonali (EUR) || Finanzjament ta' kontribuzzjoni privata (EUR) 1.1: Twaqqif għal kollox tal-attivitajiet tas-sajd || 0.711 || 0.705 || 0.006 1.2: Twaqqif temporanju tal-attivitajiet tas-sajd || 0.646 || 0.646 || 0.000 1.3: Investimenti abbord bastimenti tas-sajd u selettività || 3.257 || 0.777 || 2.480 1.4: Sajd kostali fuq skala żgħira || 0.655 || 0.429 || 0.227 1.5: Kumpens soċjo-ekonomiku għall-ġestjoni tal-flotta || 1.482 || 0.656 || 0.827 2.1: Akkwakultura || 1.613 || 0.435 || 1.179 2.2. Sajd fl-ilmijiet interni || 1.503 || 0.447 || 1.056 2.3. Proċessar tas-sajd u kummerċjalizzazzjoni || 2.503 || 0.542 || 1.961 3.1: Azzjonijiet kollettivi || 1.152 || 0.930 || 0.221 3.2: Protezzjoni u żvilupp ta’ fawna u flora akkwatika || 0.652 || 0.558 || 0.094 3.3: Portijiet tas-sajd, siti tal-iżbark u postijiet ta' kenn || 0.756 || 0.611 || 0.145 3.4: Żvilupp ta’ swieq ġodda u kampanji promozzjonali || 0.702 || 0.566 || 0.137 3.5: Operazzjonijiet pilota || 1.300 || 0.912 || 0.389 3.6: Modifika biex jiġu assenjati mill-ġdid il-bastimenti tas-sajd || 4.204 || 1.567 || 2.637 4.1: Żvilupp taż-żoni tas-sajd || 1.153 || 0.441 || 0.712 5.1: Assistenza teknika || 0.483 || 0.480 || 0.003 Totali || 1.344 || 0.612 || 0.732 L-aktar effetti ta' lieva sinifikanti jistgħu jinsabu f'miżuri li jappoġġjaw il-modifikazzjoni għal assenjar mill-ġdid tal-bastimenti tas-sajd, investimenti abbord bastimenti tas-sajd, proċessar tal-ħut u akkwakultura. Fir-rigward tal-kontribuzzjonijiet pubbliċi nazzjonali, l-effetti ta' lieva huma l-akbar fir-rigward tal-miżuri li jappoġġjaw il-modifikazzjoni għal assenjar mill-ġdid tal-bastimenti tas-sajd, azzjonijiet kollettivi, operazzjonijiet pilota u investiment abbord bastimenti tas-sajd. Rigward il-kofinanzjament tas-settur privat, l-aktar effetti ta' lieva sinifikanti għandhom x'jaqsmu mal-modifkazzjoni tal-assenjar għall-bastimenti tas-sajd, proċessar tal-ħut, kummerċjalizzazzjoni, akkwakultura u sajd fl-ilmijiet interni. L-effett ta' lieva aggregat ta' hawn fuq huwa taħt l-EUR 1.67 li jirriżultaw mill-Istrument Finanzjarju għall-Gwida tas-Sajd (SFGS) (2000-2006)[4], li minnhom EUR 0.56 kien appoġġ pubbliku nazzjonali u EUR 1.11 kien appoġġ privat. 2.2. L-oqsma ta' intervent ewlenin għall-FES It-tabella ta' hawn taħt tikkompara l-livelli ta' impenji għall-aktar ħames miżuri użati sal-aħħar ta' Lulju 2012, Mejju 2013 u Mejju 2014, rispettivament: 31 ta' Lulju 2012 || 31 ta’ Mejju 2013 || 31 ta’ Mejju 2014 Waqfien permanenti (19.61 %) || Proċessar (17.41 %) || Proċessar (16.65 %) Akkwakultura (12.98 %) || Waqfien permanenti (17.25 %) || Waqfien permanenti (15.44 %) Proċessar (12.79 %) || Akkwakultura (14.83 %) || Akkwakultura (14.43 %) Portijiet tas-sajd (10.89 %) || Portijiet tas-sajd (11.46 %) || Portijiet tas-sajd (11.61 %) Waqfien temporanju (7.67 %) || Waqfien temporanju (7.40 %) || Żvilupp taż-żoni tas-sajd (9.25 %) Is-sitwazzjoni fil-31 ta' Mejju 2014 kienet sostanzjalment l-istess bħas-sena ta' qabel, bl-eċċezzjoni ta' Assi 4[5], li ra titjib ta' kważi 30 % bejn Mejju 2013 u Mejju 2014. Madankollu, kif spjegat hawn taħt, Assi 4 għadu lura meta mqabbel mal-bqija. Il-konċentrazzjoni ta' impenji tal-FES fuq dawn il-ħames miżuri huwa pjuttost għoli (67.39 %); madankollu, l-figura għall-31 ta' Mejju 2014 turi tnaqqis modest meta mqabbla mal-istess figura fis-sena ta' qabel (68.86 %). Apparti l-progress li sar f'Assi 4, bidla (modesta) bħal din tista' tindika li miżuri oħrajn qed jiġbdu aktar impenji milli mis-snin ta' qabel. Għandu jiġi nnutat li minn dawn il-ħames oqsma, il-waqfien permanenti huwa dik il-miżura li qiegħda dejjem tonqos fl-importanza (-21.5 %). L-istess japplika għall-waqfien temporanju, li rrappreżenta 6.76 % tal-impenji sal-31 ta' Mejju 2014 (-12 % meta mqabbel mal-31 ta' Lulju 2012). Din ix-xejra tista' tindika li l-miżuri tal-flotot tradizzjonali qed jitilfu l-importanza. 2.3. Evoluzzjoni għal kull assi ta’ prijorità It-tabella t'hawn taħt turi l-evoluzzjoni tal-importanza relattiva ta' impenji totali għal kull assi ta' prijorità għall-perjodu minn Lulju 2012 sa Mejju 2014. Din it-tabella tikkonferma t-tnaqqis relattiv ta' Assi 1 (-16 %) u l-progress mgħaġġel li sar fir-rigward l-Assi 4. Assi 3 qed jagħmel progress ukoll, għalkemm b'pass aktar bil-mod. Sal-31 ta' Mejju 2014, l-iżjed wieħed importanti kien l-Assi 2. Dan jikkorrispondi mal-allokazzjoni oriġinali tal-finanzjament tal-FES. Assi Prijoritarju || 31 ta' Lulju 2012 || 31 ta’ Mejju 2013 || 31 ta’ Mejju 2014 Assi 1 || 33.05 % || 30.42 % || 27.77 % Assi 2 || 28.96 % || 32.64 % || 31.44 % Assi 3 || 27.59 % || 27.38 % || 28.46 % Assi 4 || 7.1 % || 7.2 % || 9.25 % Assi 5 || 3.29 % || 2.42 % || 3.07 % It-tabella ta' hawn taħt turi r-relazzjoni bejn l-impenji attwali u n-nefqa ppjanata għall-perjodu tal-ipprogrammar għal kull assi prijoritarju. Assi Prijoritarju || 31 ta' Lulju 2012 || 31 ta’ Mejju 2013 || 31 ta’ Mejju 2014 Assi 1 || 67.24 % || 74.36 % || 79.61 % Assi 2 || 56.6 % || 77.47 % || 86.77 % Assi 3 || 57.8 % || 67.31 % || 83.80 % Assi 4 || 28 % || 44.60 % || 56.89 % Assi 5 || 44.04 % || 44.60 % || 65.34 % FES Totali || 56.31 % || 67.37 % || 79.33 % Sal-31 ta' Mejju 2014, 79 % tal-FES biss kienu impenjati. Minkejja aċċellerazzjoni minn Lulju 2012, parti sinifikanti tal-FES mhijiex impenjata s'issa, li, bħal fil-każ tal-pagamenti ċertifikati, toħloq ċerta tħassib meta tqis li l-aħħar data għall-eġibilità tan-nefqa hija l-31 ta' Diċembru 2015. Assi 2 u 3 huma l-aktar avvanzati fejn jidħlu impenji, b'Assi 2 ikun l-aktar wieħed li qed jagħmel progress fil-perjodu referenzjarju. Sar progress mgħaġġel f'Assi 4, madankollu għadu lura. 2.4. L-implimentazzjoni tal-baġit mill-Kummissjoni Fl-2013, f'termini ta' impenji annwali, 16.4 % (EUR 691.5 miljun) tal-approprjazzjonijiet totali għall-perjodu 2007-2013 kienu impenjati, u dawn kienu jikkonsistu min EUR 528.35 miljun għall-konverġenza u EUR 163.15 miljun għal reġjuni mhux ta' konverġenza. Fl-2013, f'termini ta' pagamenti, 12.7 % (EUR 546.78 miljun) tal-approprjazzjonijiet totali kienu mħallsa, u dawn kienu jikkonsistu minn 78.9 % għall-konverġenza (EUR 431.35 miljun) u 21.1 % għal reġjuni mhux ta' konverġenza (EUR 115.43 miljun). Dawn il-pagamenti saru fil-forma ta' prefinanzjament (għall-Kroazja) u pagamenti interim. Fl-Anness 1 u fid-dokument ta' ħidma tal-persunal mehmuż wieħed jista' jsib informazzjoni ddettaljata. 2.5. L-użu ta' assistenza teknika mill-Istati Membri Fl-2013, 21 Stat Membru impenjaw l-ammonti skont il-baġit tal-assistenza teknika (Assi 5). L-ammonti l-kbar kienu impenjati mill-Pajjiżi l-Baxxi (58.3 % tal-fondi tal-FES allokati lill-Assi 5), is-Slovenja (51.6 %), ir-Renju Unit (51.2 %), il-Portugall (38 %), il-Polonja (15.75 %) u Spanja (10.9 %). Fost l-azzjonijiet iffinanzjati kien hemm it-tisħiħ tal-kapaċità amministrattiva, l-iżvilupp tal-IT, il-pubbliċità u t-tagħrif, kif ukoll is-sostenn għall-ġestjoni u l-implimentazzjoni tal-programmi operazzjonali. 2.6. L-użu ta' assistenza teknika mill-Kummissjoni Fl-2013, il-Kummissjoni impenjat EUR 3.48 miljun mill-baġit tal-Assistenza Teknika tal-FES għal dawn li ġejjin: 2.6.1. L-Informatika EUR 0.35 miljun fuq tagħmir tal-kompjuters u servizzi marbuta mal-manutenzjoni u mal-iżvilupp tas-sistemi tal-informazzjoni tal-Kummissjoni meħtieġa għall-implimentazzjoni tal-FES. 2.6.2. L-Unità ta’ Appoġġ għan-Netwerk Ewropew dwar iż-Żoni tas-Sajd EUR 2.74 miljun fuq l-Unità ta' Appoġġ FARNET. Fl-2013, il-FARNET kompliet ħadet sehem ewlieni fl-implimentazzjoni tal-Assi 4 tal-FES permezz ta' appoġġ metodoloġiku u tematiku għall-awtoritajiet ta' ġestjoni u gruppi ta' ħidma lokali dwar is-sajd (FLAGs) (seminars tematiċi, laqgħat speċifiċi, appoġġ ad hoc fl-Istati Membri). FARNET ikkontriwbixxiet għall-viżibilità ta' Assi 4 fis-sit tal-internet tagħha, inkluż kontijiet fuq diversi netwerks soċjali popolari (Facebook, Twitter, U-Tube, Linkedin), ġabra ta' eżempji ta' proġetti fejn intużat prattika tajba, bullettin regolari u żewġ ħarġiet tar-Rivista tagħha. 2.6.3. Studji EUR 0.4 miljun biex jitwettaq studju fuq "L-Implimentazzjoni ta' Assi 4 fil-FES". Abbażi ta' stħarriġ li sar f'Settembru 2013 fuq inizjattiva tal-Kummissjoni, l-istudju dwar l-implimentazzjoni ta' Assi 4 wera li 312-il grupp appoġġjaw 'il fuq minn 8 500 proġett li ħolqu bejn wieħed u ieħor 8 000 impjieg, filwaqt li 12 500 impjieg aktar huma rraportati li nżammu. L-istudju jikkalkula wkoll li l-appoġġ mill-Fond Ewropew għas-Sajd permezz ta' dan l-approċċ innovativ ikkontribwixxa għall-ħolqien ta' 220 SMEs u mikrointrapriżi. Dawn il-figuri x'aktarx jiżdiedu ladarba l-perjodu ta' programmar jintemm, peress li l-implimentazzjoni fil-prattika żdiedet b'mod progressiv mindu sar l-istħarriġ. L-implimentazzjoni ta' Assi 4 irriżultat f'fattur ta' lieva ta' 1.15 li jfisser li ewro wieħed tal-FES attratta EUR 1.15 ieħor (privat u pubbliku). Barra minn hekk, il-FLAGs qed jistennew li 61 % tal-proġetti jibqgħu għaddejjin meta l-appoġġ tal-FES jieqaf. Minkejja xi diffikultajiet, b'mod ġenerali ma kienx hemm nuqqas ta' proġetti, bid-domanda għall-finanzjament tkun aktar mill-provvista. Dan l-istudju jipprovdi wkoll indikazzjonijiet siewja għat-titjib tal-mekkaniżmi eżekuttivi fil-perjodu 2014-2020. Rakkomandazzjonijiet speċifiċi għall-pajjiż inħarġu għall-15-il Stat Membru. Dan ir-rapport, flimkien ma' sommarju eżekuttiv, huwa disponibbli mis-sit tal-internet tad-DĠ MARE: http://ec.europa.eu/fisheries/documentation/studies/axis-4/index_en.htm 2.6.4. Persunal mhux permanenti EUR 0.85 miljun għas-salarji tal-persunal mhux permanenti involut fl-implimentazzjoni tal-FES, b’mod partikolari biex tiġi żgurata kopertura lingwistika xierqa tal-lingwi uffiċjali tal-UE. 2.7. Koordinazzjoni tal-FES mal-Fondi Strutturali u l-Fond Agrikolu Ewropew għall-Iżvilupp Rurali (FAEŻR). Il-programmi operazzjonali (PO) juru li mill-bidu l-Istati Membri għarfu l-ħtieġa li jiżguraw il-konsistenza u l-koordinazzjoni fl-implimentazzjoni tal-FES mal-Fondi Strutturali u mal-FAEŻR. Il-PO jipprovdu informazzjoni dwar is-sistemi stabbiliti (jew li qed jiġu stabbiliti) fl-Istati Membri biex tiġi evitata d-duplikazzjoni, kif inhu meħtieġ mill-Artikolu 6 tar-Regolament tal-FES. Ir-rapporti annwali dwar l-implimentazzjoni tal-Istati Membri ma jsemmux il-problemi fundamentali ta' koordinazzjoni b'mod espliċitu. 2.8. Xogħol preparatorju għall-perjodu ta' programmazzjoni 2014-2020: il-Fond Ewropew għall-Affarijiet Marittimi u s-Sajd Fl-2013, il-Kummissjoni bdiet taħdem fuq proposta għall-fond ġdid, il-Fond Ewropew għall-Affarijiet Marittimi u s-Sajd (FEMS), li jkun l-istrument finanzjarju li jappoġġja l-politika komuni tas-sajd riformata (PKS) fil-perjodu 2014-2020. Il-proposta tal-FEMS kienet ibbażata sa' ċerta punt fuq l-assessjar tal-implimentazzjoni tal-FES. Il-FEMS kien eventwalment adottat f'Mejju 2014. 3. VALUTAZZJONI TAL-IMPLIMENTAZZJONI TA' KULL ASSI TAL-FES 3.1. Assi 1 3.1.1. Il-prestazzjoni ekonomika tal-flotta tas-sajd tal-UE fl-2012 (ibbażata fuq ir-Rapport Ekonomiku Annwali 2014 –dejta 2012[6]) Id-dejta għall-2012, li fuqha hu bbażat ir-rapport ekonomiku annwali (REA) għall-2014, turi li minkejja d-dħul iġġenerat mill-flotta tas-sajd naqas meta mqabbel mal-2011, l-ispejjeż naqsu saħansitra aktar, u b'hekk jagħmlu l-flotta tas-sajd tal-UE aktar profittabbli mill-2011. It-tnaqqis fid-dħul huwa konsistenti mat-tnaqqis fil-piż u l-valur totali tal-frott tal-baħar li jinħatt mill-flotta tal-UE. Il-flotta tas-sajd tal-UE iġġenerat EUR 6.9 biljun fi dħul, li jammonta għal EUR 3.3 biljun f'valur miżjud gross, EUR 1.3 biljun fi profitti grossi u EUR 458 miljun fi profitt nett. Minkejja prezzijiet ogħla tal-fjuwil, l-ispejjeż tal-enerġija ma nbidlux fil-biċċa l-kbira tagħhom peress li l-konsum ta' enerġija tal-flotta tal-UE naqas. Dan hu minħabba fatturi differenti li jinkludu bidla lejn tagħmir tas-sajd aktar effiċjenti fil-konsum tal-fjuwil bl-appoġġ tal-FES u l-appoġġ pubbliku nazzjonali, tnaqqis fil-flotta u tibdil fl-imġiba tas-sajd u d-dinamika tal-flotta. Madankollu, din l-evoluzzjoni pożittiva fl-2012 ma applikatx għall-flotot kollha. Ħames flotot nazzjonali għamlu telf nett. Filwaqt li l-prestazzjoni tal-flotot kbar u li jistadu f'ilmijiet imbiegħda tjiebet mill-2008 sal-2012, dik ta' flotot żgħar kellha t-tendenza li tmur lura. Rigward l-impjiegi, fl-2012, in-numru ta' sajjieda kien ftit aktar minn 120 000 FTE 3.1.2. Twaqqif għal kollox tal-operazzjonijiet tas-sajd Sal-31 ta' Mejju 2014, il-FES ikkontribwixxa għal 4 087 operazzjoni ta' waqfien permanenti (+2.5 % aktar mill-31 ta' Mejju 2013). bi spiża pubblika totali ta' EUR 898.58 miljun, b'EUR 527.03 miljuni mill-FES. Il-figuri għal kull operazzjoni ma jinbidlux ħafna meta mqabbla mas-sena ta' qabel. L-ispiża totali għal kull operazzjoni tammonta għal EUR 220 064 (ir-raba' l-akbar), li minnha EUR 128 953 huma mill-finanzjament tal-FES (it-tielet l-akbar). 3.1.3. Twaqqif temporanju tal-operazzjonijiet tas-sajd Għalkemm imnaqqas ftit mis-sena ta' qabel f'termini relattivi, it-twaqqif temporanju jibqa' l-aktar miżura użata f'termini ta' numru ta' operazzjonijiet (61 715 operazzjoni, 51 % tat-total), spejjeż medji għal kull operazzjoni jibqgħu l-anqas fil-FES (EUR 6 158 spejjeż totali, EUR 3 740 spejjeż tal-FES), u li ilhom jonqsu sa minn Lulju 2012 (-3.3 %). 3.1.4. Investimenti abbord bastimenti tas-sajd u selettività L-operazzjonijiet f'dawn l-oqsma jibqgħu t-tieni l-aktar sett ta' miżuri użati tal-FES (12 090 operazzjoni); madankollu, l-importanza relattiva tagħhom (9.99 %) kienet 10 % taħt dik tal-31 ta' Mejju 2013. L-investiment totali kien jammonta għal EUR 415-il miljun; il-parti pubblika totali kienet ta' EUR 173.23 miljun. Il-kontribuzzjoni tal-FES għall-parti pubblika kienet ta' EUR 97.48 miljun (2.86 % tal-impenji totali). L-ispiża għal kull operazzjoni hija ta' EUR 34 327 (nofs l-ispiża medja totali), li għaliha l-FES ikkontribwixxa EUR 8 063 (anqas minn 30 % tal-kontribuzzjoni medja tal-FES). Il-kontribuzzjoni privata għal kull operazzjoni hija ta' EUR 20 000. 3.1.5. Kumpens soċjoekonomiku għall-ġestjoni tal-flotta tas-sajd L-operazzjonijiet f'dan il-qasam huma pjuttost ftit (5 416 operazzjoni, 4.47 % mit-total) u żgħar f'termini ta' investimenti (it-tieni l-iżgħar madwar il-FES). L-investiment totali jammonta għal EUR 152.8 miljun, b'kontribuzzjoni pubblika totali ta' EUR 101.92 miljun. Il-kontribuzzjoni tal-FES kienet ta' EUR 61.55 miljun (1.8 % tal-impenji tal-FES sal-31 ta' Mejju 2014). L-ispiża għal kull operazzjoni tammonta għal EUR 11 927 (20 % tal-ispiża medja totali), li għaliha l-FES ikkontribwixxa EUR 7 205 (25 % tal-kontribuzzjoni medja tal-FES). Il-kontribuzzjoni privata hi żgħira ħafna, EUR 1 632 (10 % tal-kontribuzzjoni medja privata tal-miżuri appoġġjati mill-FES). 3.2. Assi 2 3.2.1. Sajd Intern Il-miżuri tas-sajd intern (Artikolu 33 tar-Regolament tal-FES) huma ftit u żgħar ħafna f'termini ta' investiment. Huma t-tielet l-inqas sett ta' miżuri użati fil-FES. Sa mill-31 ta' Mejju 2014, kien hemm biss 944 operazzjoni (0.78 % tal-operazzjonijiet kollha). Dawn jgħoddu għal 0.36 % biss tal-impenji kollha tal-FES, l-iżgħar linja ta' impenn. Huma wkoll il-ħames l-irħas f'termini ta' impenji tal-FES għal kull operazzjoni, li jgħoddu għal EUR 12 967, li hija anqas minn nofs l-ispiża medja tal-FES għal kull operazzjoni (EUR 28 192). L-investiment totali medju għal kull operazzjoni huwa ta' EUR 32 456, li hija wkoll it-tielet l-iżgħar. Il-kontribuzzjoni medja pubblika nazzjonali hija taħt il-EUR 5 800 u l-kontribuzzjoni medja privata għal kull operazzjoni hija ta' EUR 13 696. 3.2.2. Akkwakultura Il-miżuri fl-akkwakultura huma uħud mill-akbar żoni ta' investiment għall-FES. In-numru ta' operazzjonijiet huwa żgħir (6 % tat-total), madankollu jikkunsmaw parti sproporzjonata mill-impenji tal-FES (14.45 %). L-ispiża totali għal kull operazzjoni hija ta' EUR 179 000 (is-sitt l-akbar), li minnha EUR 80 600 tikkorrispondi għall-kontribuzzjonijiet privati (4 darbiet tal-kontribuzzjoni medja provata) u EUR 68 333 lill-FES, 2.5 darbiet tal-medja. F'termini assoluti, EUR 1 287 biljun kienu investiti f'7 209 operazzjoni tal-akkwakultura sal-31 ta' Mejju 2014, inkluż EUR 492.6 miljun ta' finanzjament tal-FES, EUR 214.05 miljun ta' kontribuzzjoni nazzjonali pubblika u EUR 580.74 miljun ta' finanzjament privat. L-investimenti fl-akkwakultura huma t-tieni l-akbar fil-FES, wara l-ipproċessar u 'l quddiem sew mill-waqfien permanenti. Skont l-AER (dejta għall-2012), il-volum u l-valur tal-bejgħ laħqu l-1.39 miljun tunnellata u EUR 4.37 biljun fl-2012. Dan jikkorrispondi għal żieda ta' 3 % f'volum u 10 % fil-valur mill-2011 u l-2012. In-numru totali ta' intrapriżi kien madwar 15 000, 90 % minnhom mikrointrapriżi (b'anqas minn 10 impjegati). L-okkupazzjoni fl-akkwakultura hija stmata li tipprovdi madwar 80 000 impjieg totali, ħafna minnhom part-time. In-numru ta' nies b'impjieg full-time naqas ftit, u dan jista' jindika tendenza lejn speċjalizzazzjoni ogħla. Fid-dawl ta' dan, is-salarju medju żdied b'9 % mill-2011 u 2012. Il-profitabilità tas-settur tal-akkwakultura tal-UE naqset bejn l-2011 u l-2012, għalkemm xorta kienet pożittiva. Il-produttività tax-xogħol fis-settur naqset b'4 % mill-2011 sal-2012. L-akkwakultura marittima ġġenerat EUR 165 miljun fi profitti, segwita mis-settur tal-frott tal-baħar bil-qoxra bi profitti ta' EUR 32 miljun u s-settur tal-ilma ħelu b'telf ta' EUR 32 miljun. F'Settembru 2014, il-Qorti Ewropea tal-Awdituri ppubblikat rapport speċjali dwar "L-effettività tal-appoġġ tal-FES fl-akkwakultura". Ir-rapport żvela li l-miżuri għall-appoġġ tal-akkwakultura fil-perjodu sal-2013 ma kinux imfassla u implimentati tajjeb fil-livell tal-UE u tal-Istati Membri, u li l-FES naqas milli jagħti l-valur għall-flus u l-appoġġ effettiv għall-iżvilupp sostenibbli tal-akkwakultura. L-awdituri sabu li l-qafas fil-livell tal-UE u l-Istati Membri ma kienx adattat sabiex jintlaħqu l-għanijiet tal-UE għall-iżvilup sostenibbli tal-akkwakultura. Il-pjanijiet strateġiċi nazzjonali tal-Istati Membri u l-programmi operazzjonali ma pprovdewx bażi ċara biżżejjed għall-appoġġ tal-akkwakultura, u l-Istati Membri ma kellhomx strateġija koerenti għas-settur. L-allokazzjoni tal-fondi FES għall-proġetti tal-akkwakultura kienet ta' spiss medjokri, u barra minn hekk l-awdituri osservaw li b'mod inġenerali l-proġetti ma laħqux ir-riżultati previsti. Ir-rapport jinsab fuq is-sit tal-internet: http://www.eca.europa.eu/Lists/ECADocuments/SR14_10/QJAB14010MTC.pdf Sabiex ikun żgurat li l-fondi tal-UE disponibbli għall-akkwalkultura jintużaw b'mod immirat, u wara l-adozzjoni fl-2013 tal-linji gwida strateġiċi[7] għall-iżvillup sostenibbli tal-akkwakultura, il-Kummissjoni staqsiet lill-awtoritajiet nazzjonali sabiex jippreparaw pjanijiet strateġiċi nazzjonali multiannwali għal kull Stat Membru. Dawn il-pjanijiet jindirizzaw il-fatturi importanti li qed ixekklu l-iżvilupp tal-akkwakultura fl-UE (il-ħtieġa li l-proċeduri amministrattivi jiġu ssimplifikati u sabiex jiġi żgurat aċċess għall-ispazju u l-ilma permezz tal-ippjanar spazjali integrat, it-titjib fil-kompetittività tas-settur, u l-isfruttar tal-vantaġġi kompetittivi tal-akkwakultura tal-UE (kundizzjonijiet ekwivalenti ta' kompetizzjoni)). Il-Kummissjoni se tuża dawn il-pjanijiet sabiex tassisti l-Istati Membri fl-identifikazzjoni ta' prijoritajiet għal proġetti li jistgħu jiġu ffinanzjati permezz ta' dan il-Fond ġdid. Flimkien mar-rakkomandazzjonijiet tal-Qorti u t-tagħlimiet meħuda mill-perjodu 2007-2013, il-Kummissjoni tispera li tara approċċ imsejjes aktar fuq ir-riżultati għall-investimenti fis-settur tal-akkwakultura appoġġjat mill-Fond Ewropew għall-Affarijiet Marittimi u s-Sajd. 3.2.3. Proċessar Rigward l-ipproċessar, kif spjegat fir-rapporti tal-implimentazzjoni tal-FES ta' qabel, anke jekk l-operazzjonijiet tal-ipproċessar huma pjuttost ftit fin-numru (4.18 % mit-total), dawn jirrappreżentaw parti sinifikanti mill-impenn tal-FES (16.65 %). Dawn l-Istati Membri qed jonfqu aktar minn 16 % tal-baġit operattiv tal-programm (appoġġ finanzjali nazzjonali u tal-UE) għall-ipproċessar: l-Awstrija (40 %), il-Litwanja (26 %), il-Portugall (25 %), is-Slovakkja (24 %), il-Latvja (23 %), Malta (22 %), ir-Renju Unit (18 %) u l-Estonja (17 %). L-Istati Membri li qed jonfqu inqas minn 5 % tal-baġit tal-OP tagħhom huma Franza (4 %), il-Belġju (2 %) u l-Pajjiżi l-Baxxi (2 %). L-ispiża tal-FES għal kull operazzjoni (EUR 112 400) hija erba' darbiet akbar mill-ispiża medja tal-FES (il-ħames f'valur assolut). Il-kontribuzzjoni privata (EUR 220 358) hija madwar 10 darbiet akbar mill-kontribuzzjoni medja tal-FES, l-akbar f'termini assoluti. L-ispiża totali għal kull operazzjoni (EUR 393 718) hija t-tieni l-akbar, bi Stati Membri bħall-Portugall, il-Litwanja, Malta u l-Greċja li pprovdew aktar minn EUR 500 000 f'appoġġ għal kull operazzjoni. L-ipproċessar jattira livelli għolja ta' finanzjament privat. L-investimenti totali fis-settur tal-ipproċessar sal-31 ta' Mejju 2014 ammontaw għal EUR 1.99 biljun għal 5 057 operazzjoni. Dan jinkludi EUR 568.4 miljun iffinanzjati mill-FES, EUR 308 miljun mill-finanzjament pubbliku nazzjonali u EUR 1.114 biljun mill-finanzjament privat. 3.3. Assi 3 3.3.1. Portijiet tas-sajd, siti tal-iżbark u postijiet ta' kenn Sal-31 ta' Mejju 2014, il-FES kien qed jikkontribwixxi għal 1 446 proġett tal-infrastruttura (1.2 % tal-operazzjonijiet totali tal-FES). L-investimenti totali jammontaw għal EUR 695.97 miljun, b'kontribuzzjoni pubblika ta' EUR 639.6 miljun (EUR 396.4 miljun iffinanzjati mill-FES). Il-proġetti tal-infrastruttura huma l-aktar għaljin f'termini ta' investiment totali għal kull proġett (EUR 481 306), f'termini tal-finanzjament tal-FES (EUR 274 111, kważi 10 darbiet aktar mill-medja), u f'termini tal-kontribuzzjoni pubblika nazzjonali (EUR 167 518). Il-finanzjament privat għal kull proġett (EUR 39 677, kważi d-doppju tal-kontribuzzjoni pubblika medja) huwa modest bħala tali u pjuttost insinifikanti meta mqabbel mal-istess figura għall-ipproċessar. 3.3.2. Żvilupp ta’ swieq ġodda u kampanji promozzjonali Sal-31 ta' Mejju 2014, in-numru ta' operazzjonijiet finanzjati f'dan il-qasam kien pjuttost żgħir (2 232 operazzjoni, 1.84 % tat-total). Madankollu, l-ammonti involuti kienu sinifikanti: EUR 222.22 miljun tal-investimenti totali, b'kontribuzzjoni pubblika ta' EUR 204.4 miljun (EUR 130.56 miljun iffinanzjati mill-FES, 3.82 % tal-impenji totali tal-FES). L-operazzjonijiet f'dan il-qasam huma l-orħos f'Assi 3. L-investiment totali għal kull proġett hu ta' EUR 99 560; EUR 58 492.5 iffinanzjati mill-FES, EUR 33 082 mill-kontribuzzjoni pubblika nazzjonali u EUR 7 985 mill-finanzjament privat. 3.3.3. Operazzjonijiet Pilota L-operazzjonijiet pilota huma ta' importanza ewlenija għall-promozzjoni tal-innovazzjoni fil-FES. Fis-sitt rapport tal-implimentazzjoni tal-FES il-Kummissjoni esprimiet it-tħassib tagħha rigward in-numru baxx ta' operazzjonijiet u d-dipendenza għolja ta' dawn l-operazzjonijiet fuq l-appoġġ pubbliku. Il-figuri tal-31 ta' Mejju 2014 jikkonfermaw dan it-tħassib. In-numru tal-operazzjonijiet (592) jibqa' baxx ħafna (0.49 % tat-total), minkejja l-progress konsiderevoli li sar sa mill-31 ta' Mejju 2013 (+18 %). L-investiment totali għal kull operazzjoni (EUR 350 193) huwa t-tielet l-akbar madwar il-FES, u qed jiżdied. L-effett ta' lieva jibqa' taħt il-medja tal-FES, b'mod partikolari l-parti privata, li saħansitra naqset meta mqabbla ma' dik tas-sena ta' qabel. Dan juri r-retiċenza tal-finanzjaturi privati li jinvesti fi proġetti riskjużi. 3.4. Assi 4 L-implimentazzjoni tal-Assi 4 pprogressat b'mod sostanzjali fl-2013. Il-21 Stat Membru li implimentaw Assi 4 għażlu l-FLAGs tagħhom u sa Mejju 2014 in-numru laħaq 312. L-2013 kien żmien impenjattiv għall-partijiet interessati ta' Assi 4, FLAGs u l-promoturi tal-proġetti, kif ukoll l-awtoritajiet maniġerjali u l-korpi intermedjarji, li kienu lkoll qegħdin jippreparaw, jagħżlu, japprovaw u jħallsu għall-proġetti b'mod attiv. Il-figuri relatati juru żieda kostanti fl-approvazzjoni tal-proġetti: filwaqt li sal-aħħar tal-2012 intgħażlu lokalment 2 756 proġett biss, din il-figura telgħet għal 6 353 proġett f'sena waħda. Din ix-xejra kompliet u sal-31 ta' Mejju 2014, 8 800 proġett kienu approvat, għall-impenn totali tal-FES ta' EUR 328 miljun. Il-valur totali stmat ta' dawn il-proġetti kien 'il fuq minn EUR 690 miljun. Xi Stati Membri immodifikaw l-allokazzjonijiet tal-Assi 4 fl-2013. Riċentament iż-żewġ Stati Membri bl-akbar baġits tal-Assi 4 (il-Polonja u r-Rumanija) naqqsu l-allokazzjonijiet tagħhom, li tella' l-baġit tal-Assi 4 għal ftit aktar minn EUR 500 miljun. 4. L-ewwel sett ta' konklużjonijiet operazzjonali dwar il-FES għall-perjodu 2007-2013 · Kemm l-impenji kif ukoll in-nefqa ċċertifikata fil-livell tal-Istati Membri tjiebu; madankollu għad fadal x'isir. Sal-aħħar tal-2013, sentejn biss qabel tmien l-implimentazzjoni tal-FES, pagamenti interim iċċertifikati mibgħuta mill-Istati Membri rrapreżentaw ftit aktar min-nofs l-allokazzjoni ġenerali tal-FES. Il-livell tal-impenji fuq livell nazzjonali f'dan l-istadju hu ħafna ogħla (80 %) madankollu xorta taħt il-100 % ideali/mistennija. Dawn il-figuri baxxi lejn it-tmien tal-perjodu tal-ipprogrammar jistgħu jfissru li l-Istati Membri ma jkunux jistgħu jagħmlu użu sħiħ mill-20 % tal-fondi disponibbli f'appoġġ tal-implimentazzjoni tal-PKS sakemm ma jiġux impenjati fondi addizzjonali fiż-żmien li baqa' sal-aħħar tal-perjodu tal-ipprogrammar, jiġifieri l-31 ta' Diċembru 2015. · Ix-xejriet enfasizzati fir-rapport ta' implimentazzjoni ta' qabel huma kkonfermati; il-miżuri tal-flotta, għalkemm xorta importanti, naqsu gradwalment. L-akkwakultura u l-ipproċessar jkomplu jkunu oqsma importanti tal-investiment għall-FES. L-Assi 4 qed jagħmel progress gradwali. L-aħħar sentejn (2012-2013) juru tnaqqis fl-appoġġ tal-FES għall-miżuri f'Assi 1 filwaqt li l-appoġġ għall-miżuri f'Assi 2 żdiedu, kemm għall-akkwakultura kif ukoll għall-ipproċessar, b'livell għoli ta' finanzjament privat għall-ipproċessar. L-investimenti fl-akkwakultura kienu t-tieni l-akbar fil-FES, wara l-ipproċessar. L-Assi 3 jidher ukoll li qed jagħmel progress għalkemm b'pass anqas mgħaġġel. L-implimentazzjoni ta' Assi 4 imxiet 'il quddiem sew fl-2013, madankollu dan xorta għadu wara l-oħrajn. · Konklużjoni ġenerali dwar l-awditjar. Fl-2013, DĠ MARE wettaq analiżi tax-xogħol tal-awtoritajiet tal-awditjar f'ċerti Stati Membri. Ġew ivverifikati seba' programmi b'kollox. DĠ MARE ikkonkluda li, fil-każi kollha, l-opinjonijiet tal-awtoritajiet tal-awditjar kienu affidabbli. L-EŻEKUZZJONI FINANZJARJA TAL-FES MILL-KUMMISSJONI FIR-REĠJUNI KONVERĠENTI U MHUX KONVERĠENTI Pajjiż || || Deċiżi a || Impenjati b || Imħallsa c || % (b) / (a) || % (c) / (a) Il-Belġju || Perjodu 2007-2013 || 26 261 648.00 || 26 261 648.00 || 15 856 227.33 || 100.00 % || 60.38 % Sena finanzjarja: 2013 || 4 566 926.00 || 4 566 926.00 || 0.00 || Il-Bulgarija || Perjodu 2007-2013 || 71 742 671.00 || 71 742 671.00 || 30 422 962.96 || 100.00 % || 42.41 % Sena finanzjarja: 2013 || 14 817 432.00 || 14 817 432.00 || 5 920 289.26 || Ir-Repubblika Ċeka || Perjodu 2007-2013 || 27 106 675.00 || 27 106 675.00 || 19 509 468.35 || 100.00 % || 71.97 % Sena finanzjarja: 2013 || 4 395 714.00 || 4 395 714.00 || 0.00 || Id-Danimarka || Perjodu 2007-2013 || 133 675 169.00 || 133 675 169.00 || 83 243 496.02 || 100.00 % || 62.27 % Sena finanzjarja: 2013 || 20 249 424.00 || 20 249 424.00 || 2 127 292.84 || Il-Ġermanja || Perjodu 2007-2013 || 137 537 645.00 || 137 537 645.00 || 81 831 242.83 || 100.00 % || 59.50 % Sena finanzjarja: 2013 || 22 785 090.00 || 22 785 090.00 || 15 490 828.28 || L-Estonja || Perjodu 2007-2013 || 84 568 039.00 || 84 568 039.00 || 54 336 527.77 || 100.00 % || 64.25 % Sena finanzjarja: 2013 || 15 488 132.00 || 15 488 132.00 || 12 107 723.59 || L-Irlanda || Perjodu 2007-2013 || 42 266 603.00 || 42 266 603.00 || 33 467 120.83 || 100.00 % || 79.18 % Sena finanzjarja: 2013 || 7 350 203.00 || 7 350 203.00 || 0.00 || Il-Greċja || Perjodu 2007-2013 || 207 832 237.00 || 207 832 237.00 || 145 700 703.39 || 100.00 % || 70.10 % Sena finanzjarja: 2013 || 29 020 837.00 || 29 020 837.00 || 50 836 540.00 || Spanja || Perjodu 2007-2013 || 1 117 001 406.00 || 1 117 001 406.00 || 666 766 521.03 || 100.00 % || 59.69 % Sena finanzjarja: 2013 || 164 369 114.00 || 164 369 114.00 || 67 686 522.28 || Franza || Perjodu 2007-2013 || 213 025 429.00 || 213 025 429.00 || 131 616 673.94 || 100.00 % || 61.78 % Sena finanzjarja: 2013 || 32 728 219.00 || 32 728 219.00 || 34 523 047.25 || Il-Kroazja || Perjodu 2007-2013 || 8 700 000.00 || 8 700 000.00 || 2 175 000.00 || 100.00 % || 25.00 % Sena finanzjarja: 2013 || 8 700 000.00 || 8 700 000.00 || 2 175 000.00 || L-Italja || Perjodu 2007-2013 || 414 060 995.00 || 414 060 995.00 || 240 995 602.39 || 100.00 % || 58.20 % Sena finanzjarja: 2013 || 63 740 728.00 || 63 740 728.00 || 77 515 835.93 || Ċipru || Perjodu 2007-2013 || 19 724 418.00 || 19 724 418.00 || 15 546 048.76 || 100.00 % || 78.82 % Sena finanzjarja: 2013 || 2 987 900.00 || 2 987 900.00 || 65 839.24 || Il-Latvja || Perjodu 2007-2013 || 125 015 563.00 || 125 015 563.00 || 102 422 830.92 || 100.00 % || 81.93 % Sena finanzjarja: 2013 || 22 451 354.00 || 22 451 354.00 || 16 022 380.73 || Il-Litwanja || Perjodu 2007-2013 || 54 713 408.00 || 54 713 408.00 || 39 794 284.68 || 100.00 % || 72.73 % Sena finanzjarja: 2013 || 9 332 205.00 || 9 332 205.00 || 11 169 512.89 || Il-Lussemburgu || Perjodu 2007-2013 || 0.00 || 0.00 || 0.00 || 0.00 % || 0.00 % Sena finanzjarja: 2013 || 0.00 || 0.00 || 0.00 || L-Ungerija || Perjodu 2007-2013 || 34 769 572.00 || 34 769 572.00 || 25 655 937.59 || 100.00 % || 73.79 % Sena finanzjarja: 2013 || 6 540 370.00 || 6 540 370.00 || 4 216 277.97 || Malta || Perjodu 2007-2013 || 8 372 329.00 || 8 372 329.00 || 4 493 345.49 || 100.00 % || 53.67 % Sena finanzjarja: 2013 || 1 645 221.00 || 1 645 221.00 || 1 630 914.58 || Il-Pajjiżi l-Baxxi || Perjodu 2007-2013 || 48 578 417.00 || 48 578 417.00 || 27 186 099.98 || 100.00 % || 55.96 % Sena finanzjarja: 2013 || 7 358 771.00 || 7 358 771.00 || 5 982 530.89 || L-Awstrija || Perjodu 2007-2013 || 5 259 318.00 || 5 259 318.00 || 4 722 272.76 || 100.00 % || 89.79 % Sena finanzjarja: 2013 || 790 279.00 || 790 279.00 || 347 511.09 || Il-Polonja || Perjodu 2007-2013 || 734 092 574.00 || 734 092 574.00 || 390 177 612.90 || 100.00 % || 53.15 % Sena finanzjarja: 2013 || 126 330 307.00 || 126 330 307.00 || 116 130 228.87 || Il-Portugall || Perjodu 2007-2013 || 226 746 668.00 || 226 746 668.00 || 146 115 817.00 || 100.00 % || 64.44 % Sena finanzjarja: 2013 || 36 914 101.00 || 36 914 101.00 || 34 325 919.48 || Ir-Rumanija || Perjodu 2007-2013 || 196 181 626.00 || 196 181 626.00 || 87 676 530.55 || 100.00 % || 44.69 % Sena finanzjarja: 2013 || 45 362 301.00 || 45 362 301.00 || 55 376 542.06 || Is-Slovenja || Perjodu 2007-2013 || 21 640 283.00 || 21 640 283.00 || 13 481 826.73 || 100.00 % || 62.30 % Sena finanzjarja: 2013 || 3 071 793.00 || 3 071 793.00 || 4 345 441.02 || Is-Slovakkja || Perjodu 2007-2013 || 12 898 749.00 || 12 898 749.00 || 8 304 073.77 || 100.00 % || 64.38 % Sena finanzjarja: 2013 || 2 543 929.00 || 2 543 929.00 || 3 133 897.42 || Il-Finlandja || Perjodu 2007-2013 || 39 448 827.00 || 39 448 827.00 || 27 428 599.57 || 100.00 % || 69.53 % Sena finanzjarja: 2013 || 5 975 800.00 || 5 975 800.00 || 5 086 898.73 || L-Isvezja || Perjodu 2007-2013 || 54 664 803.00 || 54 664 803.00 || 35 167 059.56 || 100.00 % || 64.33 % Sena finanzjarja: 2013 || 8 280 751.00 || 8 280 751.00 || 10 167 185.03 || Ir-Renju Unit || Perjodu 2007-2013 || 134 201 597.00 || 134 201 597.00 || 62 339 357.56 || 100.00 % || 46.45 % Sena finanzjarja: 2013 || 23 710 811.00 || 23 710 811.00 || 10 392 606.72 || Totali || Perjodu 2007-2013 || 4 200 086 669.00 || 4 200 086 669.00 || 2 496 433 244.66 || 100.00 % || 59.44 % Sena finanzjarja: 2013 || 691 507 712.00 || 691 507 712.00 || 546 776 766.15 || [1] L-Artikolu 68 tar-Regolament (KE) Nru 1198/2006 tal-Kunsill tas-27 ta’ Lulju 2006 dwar il-Fond Ewropew għas-Sajd, ĠU L 120, 15.8.2006. [2] Tabella I. L-eżekuzzjoni finanzjarja fir-reġjuni ta’ konverġenza. Tabella II. L-eżekuzzjoni finanzjarja fir-reġjuni mhux ta’ konverġenza. Tabella III L-eżekuzzjoni finanzjarja fir-reġjuni ta' konverġenza u mhux ta’ konverġenza. Tabella IV L-ammonti pprogrammati tal-FES skont l-assi prijoritarji u skont l-Istat Membru. Tabella V In-nefqa ċċertifikata tal-FES skont l-assi prijoritarju u skont l-Istat Membru. [3] Mil-31 ta’ Mejju 2014 [4] Imkejla fil-livell ta' pagamenti ċertifikati. [5] Ma hemm l-ebda miżuri individwali fi ħdan Assi 4. Għalhekk il-paragun tal-assi totali b'miżuri individwali f'assi oħrajn igerfex kemxejn il-paragun. [6] Id-dejta miġbura mill-Istati Membri taħt il-Qafas għall-Ġbir Ta' Dejta għandhom perjodu latenti ta' sentejn. [7] Linji Gwida strateġiċi għall-iżvilupp sostenibbli tal-akkwakultura fl-UE COM(2013)229 final